**รายงานการประชุมสภาองค์การบริหารส่วนตำบลกำแพงเซาสมัยสามัญ สมัยที่ 3 ประจำปี พ.ศ. 2562**

**วันพฤหัสบดีที่ 15 เดือน สิงหาคม พ.ศ. 2562**

**เวลา 10.00 น. ณ ห้องประชุมสภาองค์การบริหารส่วนตำบลกำแพงเซา**

**อำเภอเมืองนครศรีธรรมราช จังหวัดนครศรีธรรมราช**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายสวัสดิ์ แสนเสนา | ประธานสภาฯ | สวัสดิ์ แสนเสนา |  |
| 2. | นางอุไร ชูสุวรรณ | รองประธานสภาฯ | อุไร ชูสุวรรณ |  |
| 3. | นายธีระ ด้วงสิน | เลขานุการสภาฯ | ธีระ ด้วงสิน |  |
| 4. | นายจรวย ไชยวรรณ์ | ส.อบต.หมู่ที่ 2 | จรวย ไชยวรรณ์ |  |
| 5. | นายชำนาญ จงกล | ส.อบต.หมู่ที่ 2 | ชำนาญ จงกล |  |
| 6. | นายชัยพร บุญบำรุง | ส.อบต.หมู่ที่ 3 | ชัยพร บุญบำรุง |  |
| 7. | นายวิรัตน์ โชติรักษ์ | ส.อบต.หมู่ที่ 3 | วิรัตน์ โชติรักษ์ |  |
| 8. | นายสมบัติ พรหมมา | ส.อบต.หมู่ที่ 4 | สมบัติ พรหมมา |  |
| 9. | นายนิกร แก้ววิลาศ | ส.อบต.หมู่ที่ 5 | นิกร แก้ววิลาศ |  |
| 10. | นายพงศ์ศักดิ์ ขันติไชย | ส.อบต.หมู่ที่ 5 | พงศ์ศักดิ์ ขันติไชย |  |
| 11. | นายประสิทธิ์ ศิริพรหม | ส.อบต.หมู่ที่ 6 | ประสิทธิ์ ศิริพรหม |  |
| 12. | นายสหัส นาคาสุ | ส.อบต.หมู่ที่ 7 | สหัส นาคาสุ |  |
| 13. | นางสาววิลาวรรณ์ มหรรณพ | ส.อบต.หมู่ที่ 8 | วิลาวรรณ์ มหรรณพ |  |
| 14. | นายก้าน รัตนสมบูรณ์ | ส.อบต.หมู่ที่ 8 | ก้าน รัตนสมบูรณ์ |  |
| 15. | นายสาคร ไชยวาที | ส.อบต.หมู่ที่ 9 | สาคร ไชยวาที |  |
| 16. | นายจรุง ช่วยนุกูล | ส.อบต.หมู่ที่ 9 | จรุง ช่วยนุกูล |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายทรงเกียรติ์ รัตนรักษ์ | ส.อบต.หมู่ที่ 1 |  |  |
| 2. | นายสมพงศ์ วรรณพันธ์ | ส.อบต.หมู่ที่ 4 |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นางสาวนาฏยา ไชยภักดี | รองนายกฯ | นาฏยา ไชยภักดี |  |
| 2. | นางคมศิลป์ ดำทองทา | รองนายกฯ | คมศิลป์ ดำทองทา |  |
|  |  |  |  |  |

เริ่มประชุมเวลา - เวลา 10.00 น.

นายธีระ ด้วงสิน - ตรวจสอบองค์ประชุมตามมาตร 56 และระเบียบฯ ข้อ 25

(เลขานุการสภาฯ) สมาชิกสภาฯ ทั้งหมด 17 คน มีผู้มาลงชื่อประชุม 14 คน

อยู่ในห้องประชุม จำนวน 13 คน ไม่อยู่ในที่ประชุมจำนวน 4 คน

คือ (นายสมบัติ พรหมมา/นายสมพงศ์ วรรณพันธ์/นายสาคร ไชยวาที/

นายทรงเกียรติ รัตนรักษ์) ถือว่าครบองค์ประชุม ตามข้อ 25

และตามมาตร 56 ของ พ.ร.บ สภาตำบลและ อบต. พ.ศ. 2537

ขอเชิญประธานสภา อบตฯ ดำเนินการประชุมตามระเบียบวาระต่อไป

นายสวัสดิ์ แสนเสนา - กล่าวทักทายฝ่ายบริหารและสมาชิกสภาฯ อบต.

(ประธานสภาฯ) - แจ้งรายละเอียดหนังสือนัดประชุมสภา สมัยสามัญ สมัยที่ 3 ประจำปี

พ.ศ.2563

**ระเบียบวาระที่ 1 - เรื่องที่ประธานแจ้งต่อที่ประชุม**

นายสวัสดิ์ แสนเสนา - ขอเชิญสมาชิกสภาฯ ร่วมรับประทานอาหารเที่ยงในงานบำเพ็ญกุศลศพ(ประธานสภาฯ) มารดานายสมพงศ์ วรรณพันธ์ สมาชิกสภาหมู่ที่ 4 และขอเชิญร่วมงาน

ฌาปนกิจศพในวันเสาร์ ณ เมรุวัดชัน

**ระเบียบวาระที่ 2 - เรื่องรับรองรายงานการประชุมสภา**

**ระเบียบวาระที่ 3 - กระทู้ถาม**

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

**ระเบียบวาระที่ 5 เรื่องที่เสนอใหม่**

5.1 ขออนุมัติขยายเวลาเสนอร่างข้อบัญญัติงบประมาณรายจ่ายประจำปี

งบประมาณ พ.ศ.2563

นายสวัสดิ์ แสนเสนา - นายกฯ เสนอญัตติขออนุมัติขยายเวลาเสนอร่างข้อบัญญัติงบประมาณ(ประธานสภาฯ) รายจ่าย ประจำปีงบประมาณ พ.ศ.2563 ขอเชิญเลขานุการสภาฯ ชี้แจง

รายละเอียด

นายธีระ ด้วงสิน - อาศัยระเบียบกระทรวงมหาดไทยว่าด้วยวิธีการงบประมาณของ (เลขานุการสภาฯ) องค์กรปกครองส่วนท้องถิ่น พ.ศ.2541 แก้ไขเพิ่มเติมจนถึงปัจจุบันข้อ 24

ในกรณีที่คณะผู้บริหารท้องถิ่นพิจารณาแล้วว่าไม่สามารถที่จะนำร่าง

งบประมาณรายจ่ายประจำปี เสนอต่อสภาท้องถิ่นได้ทันภายในระยะเวลาที่

กำหนดไว้ ให้เสนอขออนุมัติต่อสภาท้องถิ่นฯ สำหรับอบต.ให้รายงาน

นายอำเภอ ข้อ 23 และเสนอต่อสภาฯ ภายในวันที่ 15 สิงหาคม 2562

นายสวัสดิ์ แสนเสนา - นายกฯ ไม่สามารถเข้าร่วมประชุมสภาฯ ได้ และได้ทำหนังสือมอบหมาย

(ประธานสภาฯ) อำนาจให้รองนายกองค์การบริหารส่วนตำบล นางสาวนาฏยา ไชยภักดี

เป็นผู้อภิปราย ชี้แจง หรือแถลง ญัตติดังกล่าวแทนนายกองค์การบริหาร

ส่วนตำบลกำแพงเซา ตามหนังสือลงวันที่ 15 สิงหาคม 2562

- ขอเชิญฝ่ายบริหารเสนอญัตติ

นายจรวย ไชยวรรณ์ - ขอปรึกษาข้อ 56

(ส.อบต.ม.2) - ความเห็นนายกฯ ต้องมาเสนอเองก่อนแล้วมอบหมายให้รองชี้แจง ตอบ

แทนใช่หรือไม่

นายสวัสดิ์ แสนเสนา - ขอเชิญเลขานุการสภาฯ

(ประธานสภาฯ)

นายธีระ ด้วงสิน - ตามข้อ 56 วรรคสอง กรณีผู้บริหาร ผู้บริหารอาจมอบหมายเป็นหนังสือ

(เลขานุการสภาฯ) ให้รองนายกฯ เสนอแทนได้ กรณีที่นายกฯ มอบหมาย เป็นหนังสือให้

รองนาฏยา ไชยภักดี เป็นผู้เสนอแทนสามารถกระทำได้

นายสวัสดิ์ แสนเสนา - สมาชิกสภาฯ ท่านใดมีข้อสงสัยเพิ่มเติมหรือไม่ หากไม่มีขอเชิญฝ่าย

(ประธานสภาฯ) บริหารเสนอญัตติฯ ต่อสภา อบต.

น.ส.นาฏยา ไชยภักดี - เสนอญัตติขออนุมัติขยายเวลาเสนอร่างข้อบัญญัติงบประมาณรายจ่าย

(รองนายกฯ) ประจำปีงบประมาณ พ.ศ. 2563

- ตามแผนฯ ไม่สามารถเสนอโครงการเสนอให้สภาฯ พิจารณาได้ทัน

นายสวัสดิ์ แสนเสนา - ขอเชิญสมาชิกสภาฯ ซักถามสาเหตุที่ต้องขยายเวลาเสนอร่างข้อบัญญัติ(ประธานสภาฯ) ประมาณรายร่ายประจำปี พ.ศ. 2563

นายจรุง ช่วยนุกูล - ขอทราบสาเหตุในการขยายเวลาเสนอร่างข้อบัญญัติงบประมาณรายจ่าย

(ส.อบต.ม.9) ประจำปี พ.ศ.2563 ซึ่งฝ่ายแผนฯ ได้ขอโครงการจากหมู่บ้านไปแล้ว

และแผนพัฒนาฯ ก็ได้ให้ความเห็นชอบไปแล้ว ขอทราบเหตุผลในการขอ

ขยายด้วย

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฏยา ไชยภักดี - อาศัยอำนาจตามข้อ 23 รองฯ ไม่ได้เห็นร่างข้อบัญญัติฯ เสนอผู้บริหาร

(รองนายกฯ) ซึ่งรองนายกฯ ได้สอบถามนักวิเคราะห์นโยบายและแผน ถึงร่างข้อบัญญัติ

รายจ่ายประจำปีงบประมาณ พ.ศ.2563 ซึ่งได้ดำเนินการเสร็จแล้ว

เหลือค่าที่ดินและสิ่งก่อสร้าง ยังไม่มีรายละเอียดโครงการ

นายธีระ ด้วงสิน - ชี้แจงกรณีที่ไม่สามารถเสนอร่างฯ ทัน เนื่องจาก โครงการเกี่ยวกับที่ดิน(เลขานุการสภาฯ) และสิ่งก่อสร้าง อบต.ไม่มีช่างในการจัดทำรายละเอียดประมาณการ

ค่าก่อสร้าง ซึ่งจะต้องแนบมาพร้อมร่างข้อบัญญัติฯ เพื่อให้ สภาอบตฯ

ประกอบการพิจารณาด้วย

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายจรวย ไชยวรรณ์ - ได้สอบถามนักวิเคราะห์ฯ ทราบว่าโครงการเกี่ยวกับที่ดินและสิ่งก่อสร้าง

(ส.อบต.ม.2) ไม่สามารถจัดทำได้เนื่องจากไม่มีช่างในการจัดทำประมาณการก่อสร้าง

- ความบกพร่องไม่ได้เกิดจากเจ้าหน้าที่งบประมาณ หรือ นักวิเคราะห์

นโยบายฯ แต่เนื่องจากฝ่ายบริหาร

- อยากทราบว่าสามารถหาช่างมาจัดทำประมาณการก่อสร้าง ปร.4 และ

ปร.5 เพื่อนำมาประกอบข้อบัญญัติได้ช่วงไหน ขอทราบคำตอบด้วย

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฏยา ไชยภักดี - ขอโทษเลขานุการสภาฯ รองนายกฯ ไม่ได้มีเจตนาเช่นนั้น ทุกคนคง

(รองนายกฯ) ทราบว่าเพราะเหตุใดจึงไม่สามารถ จัดทำ ปร. 4 และ ปร. 5 ได้

- ขณะนี้มีช่างโยธาเข้ามารายงานตัวกับ นายกฯ เรียบร้อยแล้ว

- ช่วงเวลาที่ขอขยาย ขอให้สมาชิกสภาฯ เสนอเพื่อให้สมาชิกสภาฯ

พิจารณาต่อไป

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายนิกร แก้ววิลาศ - อยู่ที่ฝ่ายบริหารว่าบริหารจัดการอย่างไร ถึงทำให้ไม่มีคนอยู่ทำงาน

(ส.อบต.ม.5) - ฝ่ายบริหารกล่าวหาว่าสมาชิกสภาฯ ขัดขวางการทำงานมาโดยตลอด

ขอให้ฝ่ายบริหารได้บริหารงานและพูดคุยกันบ้าง

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายจรวย ไชยวรรณ์ - ฝ่ายบริหารแจ้งว่าช่างมารายงานตัวกับ นายกฯ แล้วท่านต้องตอบได้ว่า

(ส.อบต.ม.2) ช่างมาจากไหน ชื่ออะไร และฝ่ายบริหารควรจะตอบได้ว่าใช้เวลาในการ

ประมาณการกี่วัน จะเสนอร่างฯ เข้าสภาได้วันไหน ขอให้ฝ่ายบริหารทั้ง

4 คนปรึกษากัน

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฏยา ไชยภักดี - รองฯ เพียงแต่ได้รับทราบข้อมูลมาเพียงเท่านั้น ขอให้สภาฯ อบต.

(รองนายกฯ) พิจารณากำหนดว่าจะขยายได้กี่วัน

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายจรวย ไชยวรรณ์ - หากสมาชิกสภาฯ อภิปรายถอดถอนได้ ฝ่ายบริหารพ้นตำแหน่งไปนาน

(ส.อบต.ม.2) แล้ว

- ไม่โทษเจ้าหน้าที่ฝ่ายแผนฯ เจ้าหน้าที่งบประมาณ เพราะอำนาจเสนอ

โครงการ โครงสร้างพื้นฐานมาจากฝ่ายบริหาร

- ขอทราบว่าฝ่ายบริหารจะขอขยายเวลาออกไปกี่วัน

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฏยา ไชยภักดี - ขอขยายออกไปถึงวันที่ 15 กันยายน 2562

(รองนายกฯ)

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายวิรัตน์ โชติรักษ์ - ถนนสายหัวหรั่ง ขาดอยู่ประมาณ 11 เมตร เหตุใดไม่ดำเนินการให้ (ส.อบต.ม.3) ตลอดทั้งสาย

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายชัยพร บุญบำรุง - รอสอบถาม นายกฯ เข้าประชุม 2 – 3 ครั้งแล้วแต่ นายกฯ ไม่เข้าร่วม

(ส.อบต.ม.3) ประชุมสภาทุกครั้ง

- รองนายกฯ มี 2 คน ไม่สามารถทำอะไรได้เพราะอยู่ที่การตัดสินใจของ

นายกฯ คนเดียว

- อยากให้ นายกฯเข้าร่วมประชุมสภาฯ บ้าง ไม่ใช่มานั่งอยู่ในห้องในวัน

ประชุมสภาฯ โดยมอบหมายให้รองนายกฯ เข้าร่วมประชุมแทนแล้ว

นายกฯ ไปพูดคุยในทางที่เสีย ใส่ร้าย ไม่ดีกับสมาชิกสภาฯ

- งานกิจกรรมต่างๆ ของ อบต.สมาชิกสภาฯ ไม่ได้เข้าร่วมเพราะอะไร

เพราะท่านไม่ให้ความสำคัญของสมาชิกสภาฯ เลย

- จะทำแต่ซุ้มฯ โดยใช้อำนาจตังเองจ่ายขาดเงินสะสม รองนาฏยา ไชยภักดี

ไม่สามารถตัดสินใจอะไรได้เลย

นายสวัสดิ์ แสนเสนา - ขอเชิญเลขานุการสภาฯ

(ประธานสภาฯ)

นายธีระ ด้วงสิน - ชี้แจงขั้นตอนการจัดทำข้อบัญญัติฯ ปี 2563 ในการจัดทำรายจ่าย (เลขานุการสภาฯ) ประจำ และเงินอุดหนุนไฟฟ้า ได้ดำเนินการจัดทำร่างข้อบัญญัติฯ

เรียบร้อยแล้ว เหตุผลที่เสนอโครงการไม่ทัน เนื่องจากไม่มีช่างประมาณ

การโครงการ

นายสวัสดิ์ แสนเสนา - ฝ่ายบริหารขอขยายเวลาถึงวันที่ 15 กันยายน 2562

(ประธานสภาฯ) - สมาชิกสภาฯ จะอภิปรายเพิ่มเติมหรือไม่

นายสาคร ไชยวาที - อยากทราบสาเหตุที่ขอขยาย

(ส.อบต.ม.9)

นายสวัสดิ์ แสนเสนา - ขอเชิญฝ่ายบริหารชี้แจงอีกครั้ง

(ประธานสภาฯ)

น.ส.นาฏยา ไชยภักดี - สรุปที่ไม่สามารถจัดทำร่างข้อบัญญัติฯ เสนอสภาได้ทันในส่วนรายจ่าย

(รองนายกฯ) ประจำและอุดหนุนการไฟฟ้า ได้ดำเนินการจัดทำร่างข้อบัญญัติฯ

เรียบร้อยแล้ว

- การจัดทำร่างข้อบัญญัติฯ ในส่วนโครงสร้างพื้นฐาน ค่าที่ดินและ

สิ่งก่อสร้าง ไม่สามารถจัดทำร่างข้อบัญญัติฯ ได้ทันเนื่องจากไม่มีช่างใน

การจัดทำประมาณการ ปร.4 และ ปร. 5 ซึ่งจะดำเนินการให้แล้วเสร็จ

ตามที่ขอขยายไว้แล้ว

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสมบัติ พรหมมา - ผอ.กองช่างไปไหน ทำไมไม่มาทำงาน ทำไมหาช่างมาจากที่อื่นมา (ส.อบต.ม.4) ดำเนินการแทน อบต.กำแพงเซา เป็นงานหลวงไม่ใช่ของ นายกฯ อบต.

ให้นำผอ.กองช่างกลับมาทำงานที่ อบต.เนื่องจากรับเงินเดือนจาก อบต.

แต่ไปทำงานที่อื่น

นายสวัสดิ์ แสนเสนา - ขอให้เลขานุการสภาฯ ตรวจสอบองค์ประชุมก่อนขอมติ

(ประธานสภาฯ)

นายธีระ ด้วงสิน - ตรวจสอบองค์ประชุมตามมาตร 56 และระเบียบฯ ข้อ 25

(เลขานุการสภาฯ) สมาชิกสภาฯ ทั้งหมด 17 คน มีผู้มาลงชื่อประชุม 15 คน

อยู่ในห้องประชุม จำนวน 15 คน ไม่อยู่ในที่ประชุมจำนวน 2 คน

คือ (นายสมพงศ์ วรรณพันธ์/นายทรงเกียรติ รัตนรักษ์) ถือว่า

ครบองค์ประชุม ตามข้อ 25 และตามมาตร 56 ของ พ.ร.บ

สภาตำบลและ อบต. พ.ศ. 2537 ขอเชิญระธานสภา อบตฯ

ดำเนินการประชุมตามระเบียบวาระต่อไป

มติที่ประชุมสภาฯ - เห็นชอบให้ขยายตามที่เสนอ 12 คน

ไม่เห็นชอบ – เสียง

งดออกเสียง 3 เสียง

(นายสวัสดิ์ แสนเสนา/นายจรวย ไชยวรรณ์/นายสาคร ไชยวาที)

นายนิกร แก้ววิลาศ - กรณีที่ ผอ.กองช่างไปช่วยรายการที่จังหวัดสามารถที่จะส่งตัวกลับมา (ส.อบต.ม.5) เหมือนเดิมได้หรือไม่

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฎยา ไชยภักดี - เป็นระเบียบของข้าราชการ ขอให้ประธานให้เลขานุการสภาฯ ชี้แจงแทน(รองนายกฯ) จะได้หรือไม่

นายธีระ ด้วงสิน - เป็นอำนาจหน้าที่ของ นายกฯ อบต.

(เลขานุการสภาฯ)

**ระเบียบวาระที่ 6 - วาระอื่นๆ**

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสหัส นาคาสุ - ถนนสายบ้านนายคลอบ ติดตั้งป้ายเรียบร้อยแล้วโดยไม่ลงหินคลุก

(ส.อบต.ม.7) ลงเฉพาะหินผ่าน สอบถามไปยังฝ่ายบริหารว่าดำเนินการแล้วเสร็จหรือยัง

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฏยา ไชยภักดี - ได้ประสานกับกรรมการตรวจการจ้างให้ตรวจสอบดูแล้ว แต่หลังจากนั้น

(รองนายกฯ) ยังไม่ได้เข้าติดตาม

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสมบัติ พรหมมา - ถมไหล่ทางสายโคกอิฐ เกาะตาโหน มีการถมไหล่ทางโดยใช้ดินปนทราย

(ส.อบต.ม.4) ถมซึ่งไม่ได้ใช้หินคลุกถมทับอีกชั้น ขอทราบงบประมาณดำเนินการตาม

โครงการว่าใช้งบประมาณเท่าใดซึ่งป้ายโครงการยังไม่มี

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

น.ส.นาฏยา ไชยภักดี - ได้สอบถาม นายกฯ แล้วยังไม่มีงบประมาณดำเนินการแต่ได้ดำเนินการ

(รองนายกฯ) ไปก่อนแล้ว

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายชำนาญ จงกล - เดือดร้อนจากการขุดคลองชลประทานช่วงหน้าฝนขุดทุกปี ล้ำเขตที่

(ส.อบต.ม.2) ชาวบ้านซึ่งคลองยังลึกไม่ได้ตื้นเขิน

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสาคร ไชยวาที - ฝากฝ่ายบริหารให้เจ้าหน้าที่เข้าตรวจสอบประปาหมู่ 9 ซึ่งน้ำขุ่น

(ส.อบต.ม.9) และมีสีดำ

นายจรุง ช่วยนุกูล - ขอสอบถามเลขานุการสภาฯ หาวิธีการไหนที่จะให้ ผอ.กองช่าง

(ส.อบต.ม.9) กลับมาเข้าทำงานเหมือนเดิมได้

นายสวัสดิ์ แสนเสนา - ขอเชิญเลขานุการสภาฯ

(ประธานสภาฯ)

นายธีระ ด้วงสิน - เป็นอำนาจของนายก อบต.ฯ หรือสมาชิกสภาฯ จะเสนอให้นายกฯ เพื่อ(เลขานุการสภาฯ) เสนอจังหวัดขอตัวกลับ

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายจรวย ไชยวรรณ์ - ปัญหาการเสนอข้อบัญญัติฯ ปี 2563 ไม่มีช่าง ขอเสนอให้ประธานสภา

(ส.อบต.ม.2) ขอมติจากที่ประชุมให้นำ นางสาวกอบกุล ผอ.กองช่างกลับมาปฏิบัติหน้าที่

เหมือนเดิม (นายสาคร ไชยวาที/นายก้าน รัตน์สมบูรณ์ รับรอง)

นายสวัสดิ์ แสนเสนา - ขอเชิญตรวจสอบองค์ประชุม

(ประธานสภาฯ)

นายธีระ ด้วงสิน - ตรวจสอบองค์ประชุมตามมาตร 56 และระเบียบฯ ข้อ 25

(เลขานุการสภาฯ) สมาชิกสภาฯ ทั้งหมด 17 คน มีผู้มาลงชื่อประชุม 15 คน

อยู่ในห้องประชุม จำนวน 12 คน ไม่อยู่ในที่ประชุมจำนวน 5 คน คือ

(นายชัยพร บุญบำรุง /นายสมพงศ์ วรรณพันธ์/นายทรงเกียรติ รัตนรักษ์

/นายประสิทธิ์ ศิริพรหม /น.ส.วิลาวรรณ์ มหรรณพ) ถือว่าครบองค์

ประชุม ตามข้อ 25 และตามมาตร 56 ของ พ.ร.บ.สภาตำบลและ อบต.

พ.ศ. 2537 ขอเชิญประธานสภาอบต.ดำเนินการประชุมตามระเบียบวาระ

ต่อไป

มติที่ประชุมสภาฯ - มติที่ประชุมสภาฯ เห็นชอบให้ขอตัว ผอ.กองช่างกลับมาปฏิบัติหน้าที่

นายพงศ์ศักดิ์ ขันติไชย - เสนอปิดประชุมสภาฯ มี ส.อบต.รับรอง 2 คน

(ส.อบต.ม.5) (นายวิรัตน์ โชติรักษ์ ส.อบต.ม.3/นายนิกร แก้ววิลาศ ส.อบต.ม.5)

นายสวัสดิ์ แสนเสนา - ปิดประชุมสภาฯ เวลา 15.00 น.

(ประธานสภาฯ)

ปิดประชุม - เวลา 15.00 น.

(ลงชื่อ) ผู้จดรายงานการประชุมสภา

(นายธีระ ด้วงสิน)

เลขานุการสภาองค์การบริหารส่วนตำบลกำแพงเซา

คณะกรรมการตรวจรายงานฯ ได้ตรวจรายงานการประชุมเรียบร้อยแล้วเมื่อวันที่ ..............................

(ลงชื่อ) .................................................. ประธานกรรมการตรวจรายงานฯ

(นางสาววิลาวรรณ์ มหรรณพ)

(ลงชื่อ)..................................... กรรมการฯ (ลงชื่อ).................................... กรรมการฯ

(นายจรวย ไชยวรรณ์) (นายชำนาญ จงกล)

(ลงชื่อ)..................................... กรรมการฯ (ลงชื่อ)...................................... กรรมการฯ

(นายประสิทธิ์ ศิริพรหม) (นายนิกร แก้ววิลาศ)

(ลงชื่อ)

(นายสวัสดิ์ แสนเสนา)

ประธานสภาองค์การบริหารส่วนตำบลกำแพงเซา

23 กันยายน 2562